Diari Oficial de la Generalitat Valenciana


Sumari del DOGV 2337, del 02-09-1994 (1994/832307)

DECRET 152/1994, de 29 de juliol, del Govern Valencià, pel qual es modifica el punt número deu de l'apartat segon de l'acord de la comissió mixta Generalitat Valenciana-Diputació Provincial d'Alacant per a la transferència de serveis i establiments sanitaris.
-------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/07/29/152/dof/vci/html**

### Dades del document

Número de DOGV
:   2337

Data del DOGV
:   02-09-1994

Secció del DOGV
:   DISPOSICIONS GENERALS

Número del document
:   1994/832307


Data del document
:   29-07-1994

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

DECRET 152/1994, de 29 de juliol, del Govern Valencià, pel qual es modifica el punt número deu de l'apartat segon de l'acord de la comissió mixta Generalitat Valenciana-Diputació Provincial d'Alacant per a la transferència de serveis i establiments sanitaris. [94/5989]  
Mitjançant Acord de 16 de novembre de 1990, de la comissió mixta Generalitat Valenciana-Diputació Provincial d'Alacant, constituïda a l'empara del Decret 109/1988, de 18 de juliol, del Govern Valencià, es van proposar per a l'aprovació, pel Govern Valencià, d'acord amb el punt quart de l'acord esmentat, les condicions en què la Generalitat Valenciana acceptava el traspàs de l'Hospital Provincial de la Diputació Provincial d'Alacant, i també els immobles, els mobles, el personal, la documentació i els expedients a què es fa referència en l'acord esmentat de la comissió mixta, proposta que donà lloc al Decret 200/1990, de 10 de desembre, del Govern Valencià (DOGV núm. 1448, de 21 de desembre de 1990).  
L'acord de la comissió mixta, aprovat en el Decret 200/1990, estableix en el punt deu de l'apartat segon que la Diputació Provincial d'Alacant transferirà a la Generalitat Valenciana la quantitat anual de 006.140.745 pessetes fins a l'any 1999 i la de 969.858.014 pessetes en l'any 2000, en concepte de finançament destinat a la cobertura de les obligacions derivades de la subrogació del préstec núm. 0036.618.044486.2 de la Caixa d'Estalvis Provincial d'Alacant (avui Caixa d'Estalvis del Mediterrani).  
Les negociacions hagudes durant 1994 entre la Caixa d'Estalvis del Mediterrani i la Diputació Provincial d'Alacant, sobre la modificació de les condicions del préstec abans esmentat, a causa principalment de l'evolució dels tipus d'interès aplicables per la banca espanyola a les seues operacions actives i del canvi de tendència a l'aplicació de tipus d'interès variable a aquests préstecs, fa necessària l'adaptació del Decret 200/1990, de 10 de desembre, a les noves condicions pactades sobre aquest préstec.  
Per tot això, i a proposta del conseller d'Economia i Hisenda, amb la deliberació prèvia del Govern Valencià en la reunió del dia 29 de juliol de 1994,  
DECRETE:  
Article únic  
El punt deu de l'apartat segon de l'acord de la comissió mixta Generalitat Valenciana-Diputació Provincial d'Alacant queda redactat de la forma següent:  
«Per afrontar les obligacions derivades de la subrogació del préstec núm. 9008.975.687075.1 de la Caixa d'Estalvis del Mediterrani i adaptar-les a les noves condicions, trimestralment la Conselleria d'Economia i Hisenda compensarà l'import corresponent a l'amortització més els interessos de cada trimestre, amb la mensualitat de la participació en els tributs de l'Estat de la Diputació Provincial d'Alacant pagadora el mateix mes que el venciment trimestral del préstec».  
València, 29 de juliol de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI